Elva dannes ved samløpet mellom Sørelva, som kommer fra Skittenskarvatnet i Skittenskardalen, og Nordelva som har utspring øverst i Ramfløydalen. Den kalles her Ramfløyelva, og renner først mot øst, før den snur mot sør og endrer navn til Straumselva, og senere til Nordelva. Elva munner ut i Vollbukta i Straumsfjorden, ved bygda Straumsbukta. Fylkesvei 54 krysser elva ved munningen.